Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Hamas on Gaza linna üle ametlikult kontrolli kaotanud,
ning palestiinlaste sektori kesk- ja põhjaosa on sisuliselt IDF-i käes.
IDF sisenes Shifa haiglasse,
mille all asub teadaolevalt Hamasi juhtimiskeskus.
Iraani käsilane Ansar-Allah Jeemenis, mida domineerivad hutid,
teatas plaanist võtta Punasel merel sihikule Iisraeli laevaliiklus.
Iisrael kinnitab taas, et on sisuliselt saavutanud kontrolli
kogu Gaza sektori kesk- ja põhjaosas, sealhulgas Gaza linnas.
Keset jätkuvat operatiivtegevust maal, õhus ja merel
rõhutas Iisraeli kaitseminister Yoav Gallant,
et Hamas on selgelt kontrolli kaotamas.
Olete näinud Golani (brigaadi) sõdureid Gaza parlamendis istumas.
See on väga oluline. Võin teile öelda,
et sektori põhjaosas on Hamas kontrolli kaotanud
ja tegelikult on kontroll meie käes
kogu Gaza sektori põhjaosa keskareenil ja eriti Gaza linnas.
Jeruusalemma esikaitseametnik jätkas rõhutades,
et Iisrael ei lõpeta oma pealetungitegevust enne,
kui kõik Iisraeli pantvangid on päästetud, rõhutades lisaks,
et Iisraelil pole moraalset alust lõpetada sõdimist,
kui imikud, naised ja eakad vangi jäävad.
Kaitseminister Gantz jätkas, rõhutades veel kord põhieesmärke,
mille Jeruusalemma sõjakabinet on seadnud sõjaks Hamasi
ja selle terroriliitlaste vastu Gaza sektoris ja kaugemalgi.
Oleme pühendunud kahele ja ainult kahele eesmärgile.
Esiteks, võita Hamas, kõrvaldada tema infrastruktuur,
valitsus ja sõjavägi. Teiseks, tagastada pantvangid.
Kui rõhusin operatsioonide alustamisele esimestel nädalatel,
oli üks peamisi sihte surve suurendamine Hamasile.
Just see tõi kaasa võimaluse selleks.
Kui oleksime kahevahel,
jääksid need küsimused aastateks lahendamata.
Nii paranevad võimalused. Loodan, et need viivad parima lahenduseni.
Vaatamata pikale võitlusperioodile
Hamasi ja Iraani terrorikäsilaste suhtes teistel areenidel,
rõhutas minister Gantz, et sõda kestab veel mitu kuud,
ja toonitas, et see pole piiratud vaid Gaza sektoriga.
Räägime pikkadest kuudest. Mitte päevast või kahest.
See hõlmab põhja ja lõunaosa. Lööme Hamasi kõikjal, kus ta leiame.
Purustame tema juhtimisstruktuuri ja terroristid selle eesotsas.
Kümneid on juba tabatud. Sel on neile negatiivne mõju.
Hamas on kurnatud. See käib täna eelkõige Gaza põhjaosa kohta,
see jätkub, ja jätkub kõikjal, kus nad on.
Oluline on rõhutada, et Iraani käsilane Hezbollah
ründab Liibanonist iga päev IDF-i positsioone
ja tsiviilasulaid Iisraeli piiril. Samal ajal kui IDF vastab jõuliselt
igale Iisraeli suveräänsuse vaenulikule rikkumisele,
on kümned tuhanded Iisraeli elanikud põhjapiirilt ümber asustatud
erinevatesse paikadesse Kesk-Iisraelis ja keelduvad naasmast,
kui Jeruusalemm ei tegele Hezbollah'ga nagu praegu Hamasiga.
Sellest tulenevalt pidas peaminister Benjamin Netanyahu
põhjaliku kohtumise Põhja-Iisraeli kogukonnajuhtide ja linnapeadega,
mille käigus ta lubas taastada julgeoleku kõigil Iisraeli piiridel.
Olen siin pärast suurepärast, põhjalikku, tõsist
ja sihipärast kohtumist Põhja-Iisraeli piirkondlike juhtidega,
siin Regba kogukonnas. Siin on visa vastupidavus,
nende ja nende elanike vastupidavus, kes taluvad raskeid päevi,
kuid nad teevad seda koos.
Pean ütlema, et see vastupidavus on lahutamatu osa meie jõupingutustest
sõja eesmärkide saavutamiseks. Meil on asjalik plaan:
kõigepealt on meie eesmärk täielik võit Hamasi üle lõunas
ja meie pantvangide tagasisaatmine. Teiseks on tagada,
et Hamas või keegi sarnane ei naaseks järgmisel päeval;
Tagame ka selle. Kolmandaks ja mitte vähem tähtsaks
on tegeleda siin põhjarindega.
Põhjarindel toimuvad praegu tõsised löögid. Anname lööke Hezbollah'le,
kuid minu direktiiv IDFile on valmistuda igaks stsenaariumiks.
Soovitan Hezbollah'l Iisraeli riiki mitte proovile panna.
See oleks nende suurim viga.
Oleme pühendunud Iisraeli kodanike turvalisuse taastamisele
nii lõunas kui põhjas. Just seda teemegi.
Tänan teid, kallid sõbrad, teie fantastilise vastupidavuse eest.
Tasub märkida, et kuigi Iisrael rõhutab korduvalt valmisolekut
tulla toime igasuguse eskalatsiooniga põhjarindel,
teiste Iraani domineeritud sektorite seas,
on IDF-i põhitähelepanu jätkuvalt terrorist räsitud Gaza sektoris,
kus Iisraeli väed on sisenenud Shifa haiglasse,
mille all on muuhulgas Hamasi juhtimis- ja kontrollkeskused.
Tuginedes luureinfole ja operatiivvajadusele,
viivad IDFi jõud läbi täpse ja sihipärase operatsiooni Hamasi vastu
piiritletud alal Shifa haiglas. IDF teostab Gazas maaoperatsiooni,
et lüüa Hamasi ja päästa meie pantvange.
Iisrael on sõjas Hamasiga, mitte Gaza tsiviilelanikega.
IDFi jõudude hulka kuuluvad meditsiinirühmad
ja araabia keele oskajad, kes on läbinud spets-väljaõppe,
et valmistuda selleks keeruliseks ja tundlikuks keskkonnaks,
sihiga mitte kahjustada tsiviilisikuid, keda Hamas kasutab inimkilbina.
Viimastel nädalatel on IDF korduvalt avalikult hoiatanud,
et Shifa haigla jätkuv sõjaline kasutamine Hamasi poolt
ohustab selle rahvusvahelise õiguse järgset kaitstud staatust.
Andsime ka piisavalt aega
haigla ebaseadusliku kuritarvitamise lõpetamiseks.
Samuti on IDF aidanud kaasa haigla ulatuslikule evakueerimisele
ja peab haigla juhtkonnaga regulaarset dialoogi.
Vahepeal Washingtonis; Vaatamata korduvatele avaldustele,
et Gaza meditsiinikeskustes tuleb vältida tulevahetusi -
tegi välisministeerium ühemõtteliselt selgeks, et Hamas kasutab haiglaid
ja muud tsiviilinfrastruktuuri metoodiliselt,
et kaitsta end otsese vastasseisu eest Iisraeli vägedega.
Hamas on kasutanud haiglaid juhtimiskeskustena
ja rajanud oma tunneleid nende alla. Tahan öelda midagi haiglate kohta.
Esiteks tahame, et haiglad oleksid kaitstud.
Me ei taha, et ükski tsiviilisik, ja kindlasti mitte imikud inkubaatoreis,
või muud haavatavad inimesed, satuksid risttule alla.
Tahame, et Hamas lõpetaks haiglate kasutamise komandopunktidena.
Lihtsaim lahendus oleks
lõpetada haiglais tsiviilisikute kasutamine inimkilbina.
Tahame, et haiglate patsientide evakueerimine oleks ohutu.
Toetame sõltumatut, lugupeetud kolmandat osapoolt,
kes seda läbi viiks.
Teame, et ka Iisraeli valitsus toetaks sellist sammu. Nad on nii öelnud.
Küsimus on selles, kas Hamas lubab patsiente haiglatest evakueerida
või kasutab neid jätkuvalt inimkilbina.
Arvame, et asjalik oleks toetada neid evakueerimisi,
et imikud ja teised haavatavad inimesed ei satuks ohtu.
Välisministeeriumi pressiesindaja tõrjus Palestiina reporteri väiteid,
kes ütles alusetult, et Iisrael ei tee mingeid humanitaarpause.
Pausid toimuvad. Minister nõudis seda, kui Iisraelis viibisime.
Tal olid sel teemal väga otsesed vestlused peaministriga.
Ta rääkis neist vestlustest hiljem ja nädal, või 10 päeva
pärast meie lahkumist Iisraelist, hakkas Iisrael pause rakendama.
Nad teevad iga päev pause eri aladel,
et võimaldada humanitaarkoridoride kaudu tsiviilisikute evakueerimist.
Meie arvates peaksid pausid olema pikemad.
Jätkame vestlusi sel teemal Iisraeli valitsusega.
Seoses laiema eskaleerumise väljavaadetega
kinnitas Matthew Miller, et laiema konflikti puhul
oleksid Ameerika Ühendriigid valmis tegutsema.
Hezbollah' suhtes räägin lihtsalt Iraani tegevusest.
Räägin USA eest. Oleme saatnud selgeid sõnumeid,
et meie arvates ei tohiks ükski Iisraeli- vaenulik pool sekkuda.
Oleme saatnud avalikke sõnumeid. President rääkis sellest.
Oleme saatnud ka erasõnumeid, ja loodame, et need võetakse vastu.
Ja kui mitte, oleme valmis tegutsema.
Oluline on märkida, et kuigi Iraani käsilased Iisraeli põhjarindel
on ilmselt heidutatud;
siis Iraani käepikendus Ansar-Allah Jeemenis, kus domineerivad hutid,
tegid erinevaid avaldusi, kus lubasid võtta Punasel merel sihikule
Iisraeli laevanduse.
Enne teadaannet rõhutas hutide pressiesindaja,
et Ansar-Allah on tulistanud Lõuna-Iisraeli Eilati linna pihta
rea ballistilisi rakette ja droone.
IDF-i allikad kinnitasid aga TV7-le,
et Iraani käsilane tulistas Iisraeli poole vaid kaks raketti,
mõlemad neist peatati edukalt õhutõrjesüsteemi Arrow abil.
Lisaks kinnitasid ka CENTCOM-i allikad,
et USA väed peatasid Punase mere kohal mitu ühesuunalist drooni.
Aitäh, et vaatasite TV7 Iisraeli Uudiseid!
Julgustan teid paluma rahu ja päästet Jeruusalemmale ja Iisraelile.
Lisaks, kui meie saated teid õnnistavad,
ja soovite aidata kanda nende tootmiskulusid,
kuna et TV7 Iisraeli töö põhineb 100 % annetustel,
kaaluge annetuse tegemist.
Seda saab teha meie veebilehel www.tv7israelnews.com
Olen Jonathan Hessen. Õnnistatud õhtut!
Kohtumiseni järgmises saates! Seniks - Shalom Jeruusalemmast!
Tõlge: Monika Jaaguri